open-index/open-wikipedia-markdown huggingface dataset:
Clauian

**Clauian** e je une frazion di Trivignan. Al è une vore nomenât parcè ch'al è un dai pôcs paîs de basse che al à tignût un grum dacont, e ben conservade, la vecje architeture edilizie contadine. Dal 2004 al fâs part dai Borcs plui biei de Italie.
Roncjis

**Roncjis** al è un toponim furlan che si pues riferî a:
## Comuns
* Comun di Roncjis di Monfalcon, provincie di Gurize
* Comun di Roncjis di Tisane, provincie di Udin

## Altris localitâts
* Roncjis di Faedis, frazion dal Comun di Faedis
* Roncjis di Torean, frazion dal Comun di Torean
Vert

Il **vert** al è un dai colôrs dal spetri percepibil dal voli uman. La lûs verde e à une lungjece di onde comprindude jenfri 490 e 670 nanometris).

Al è un dai trê colôrs primaris aditîfs, il so colôr complementâr al è il magjente.

## Ordenadôr
La combinazion RGB pal vert e je 0, 255, 0.

## Simbolisim
* Il vert al è il colôr doprât con riferiment ae nature:
** Vê il poleâr vert al significhe savê coltivâ ben lis plantis;
** In politiche, i verts a son i partîts che si proponin di difindi la nature;
** La espression "agns verts", fasint riferiment al colôr de nature in Vierte, sugjerìs une idee di zovinece.
* Te storie de Irlande, il vert al rapresente la culture catoliche e celtiche.
* Il vert al è il colôr dai bêçs, con riferiment ai dolars statunitensis.
* Invessit, "jessi al vert" al significhe jessi cence bêçs.
Pidade basse

La **pidade basse** e je plui cognossude cul non inglês ***low kick***. E je une tecniche di gjambe utilizade in cjerts *[[boxe pieds-poings|boxes pieds-poings]]* (pugjilât birman, cui pîts e tailandês) e in ciertis arts marziâls; al consist in colpî cun la tibie o cuntune pidade intal membri bas dal aversari (cuesse o gjambe). Secont la regolamentazion sportive, al pues jessi puartade al esterni o al interni dal membri bas.

In lotis cul plen contat (clamadis a la *K.O. system*), cheste tecniche e permet di indebolî la stabilitât di un aversari, par svantagjâlu temporaneamentri. 

In materie di colpî inte gjambe, a esistin diviersis pidadis: circolâr (*roundhouse kick*), semicircolâr (*semi-circular kick*), "belançats": pidade cun gjamba drete (*stick kick*), pidade incrosade (*crescent kick*), pidade dissendente (*axe kick*), direts di tip penetrant: pidade frontâl (*front kick*) o pidade laterâl (*side kick*), pidade circolâr dal interni (*hook kick*), pidade dissendente (*hammer kick*), e v.i.

Tal kick-boxing american o gjaponês, al regolament al impon che chest gjenar di pidade al podedi jessi dome circolâr o semicircolâr.


Figure:Saisie fauchage.jpg|Il contratac in circolâr su la gjambe di poie, daspò une confiscje de gjambe.
Figure:Front cuisse.jpg|Pidade frontâl ofensive su la cuesse.
Figure:Side cuisse.jpg|Pidade laterâl in colp di fermade.
Gjornalist

Un **gjornalist** al è un redatôr o un colaboradôr di un gjornâl, di une agjenzie di informazion o che al viôt e al met dongje lis gnovis su personis, fats, problemis di atualitât intune radio, intune rêt televisive o suntun altri mass media.

## liste di gjornaliscj
  

* Umberto Sarcinelli 
* Gian Paolo Girelli
* Carlo Morandini
* Cristina Antonutti 
* Piero Villotta
* Armando Mucchino 
* Pierpaolo Simonato
* Marco Buzziolo 
* Tino Zava
Maranzanis

**Maranzanis** e jè une frazion dal comun di Comelians, logade a 608 m tal Cjanâl di Guart, ae çampe dal flum Dean. Maranzanis al è un dai paîs là che plui si è difondût chel che par talian al ven clamât *Albergo diffuso* (par furlan "alberc spandût"); achì i turiscj a puedin sistemâsi, invezit che intun hotel, tes cjasis dal paîs, che il plui di lôr a son stadis ristruturadis, conservant lis carateristichis tradizionalis de architeture rurâl di chiste biele valade.

Al è nassût a Maranzanis il preseât poete furlan Leonardo Zanier.

## Galarie fotografiche

Image:Marançanis.JPG|Cjase ristruturade a Maranzanis doprade pal *Albergo diffuso*
Image:Casamaranzanis.jpg|Une cjase di Maranzanis doprade pal *albergo diffuso*
Image:Marançanis3.JPG|Cjase di sorestants a Maranzanis, al dì di vuè doprade pal *Albergo diffuso*
Image:Marançanis4.JPG|Viute a Maranzanis
Mieli

**Mieli** e je une frazion dal comun di Comelians. La si cjate a 640 m dilunc la strade che e mene a Tualis. Il paisut al è cognossût soredut pe vilote popolâr *[[Mieli (vilote)|Mieli Mieli simpri Mieli]]*.
Daniel Schneidermann

**Daniel Schneidermann** (Paris, 5 di Avrîl, 1958) al è un gjornalist francês.

## Leams esternis

*  Big Bang Blog: il blog di Daniel Schneidermann, David Abiker, Judith Bernard e Christine Clerc
*  arretsurimages: Arret sur Images
Lenzon

**Lenzon** e je une frazion dal comun di Davâr, logade a 614 m tal Cjanâl di Guart, ae çampe dal flum Dean.
ISO 639

**ISO 639** al è un standard internazionâl di codiçs di dôs o trê letaris pai nons des lenghis. ISO 639 al è formât di parts difarentis. Fin cumò, a son stadis publicadis dôs:
* ISO 639-1: 2002 Codiçs pe rapresentazion dai nons des lenghis -- Part 1: *Alpha-2 code*: Chest codiç al è di dôs letaris, e al inclût dome lis lenghis principâls.
* ISO 639-2: 1998 Codiçs pe rapresentazion dai nons des lenghis -- Part 2: *Alpha-3 code*: Chest codiç al à trê letaris par ûs bibliografic e inte terminologjie, e al inclût un numar plui grant di lenghis, tra cui il furlan. A son dentri ancje codiçs par identificâ lis fameis linguistichis dal mont.
* ISO 639-3: 2007 (fase finâl di aprovazion). Inte fase di preparazion al è stât cognossût come ISO/DIS 639-3. E je une estension dal ISO 639-2 cun l'obietîf di cuvierzi in mût esaustîf dutis lis lenghis cognossudis dal mont.
Ulteriôrs disvilups dal standard a son in vore.

## Ûs
I codiçs ISO 639 a son une vore impuartants come definizion neutrâl e universâl di une lenghe. A son dopradis intun grum di ambits, tes bibliografiis e in informatiche (codiçs des variis edizions de Vichipedie, Locale, ven a stâi i parametris regjonâi e v.i.)

## Cjale ancje
* Liste di lenghis dal mont

## Leams esternis
*  Pagjine uficiâl dal ISO 639
Gjenar uman

La totalitât des personis che vivin su la Tiere, in ducj i continents e rapresentìn il **gjenar uman**. Ven a stâi che blancs, neris, zâi e di ogni colôr cal sedi, a fasin part
di une uniche comunitât gjenetiche. No si cognòs cun precision cuant che il prin om al à començât a cjaminâ dret su lis sôs gjambis e a vê un prin lusôr di inteligjence.
Probabilmentri chest fat à la vût la sô origjin in Afriche, te zone de l'Acrocoro Etiopic. I rescj di un ominide femine che al vignì clamât Lucy (copiànt il titul de une cjançon dai
Beatles: *Lucy in the sky with diamonds*,  che lave di mode in chei agns) a son stâts scuvierts tal 1974 da un grup di antropolics mericans: Donald Johanson e Tomas Gray. La scuvierte e portave indaûr la datazion de origjin de l'umanitât a trê milions e mieç di agns indaûr.

## Cjale ancje

* gjenar: om e femine
* ses: mascli e femine
Gjenue

**Gjenue** al è un comun di plui di 550 mil abitants, cjâf lûc de omonime Citât metropolitane de regjon Ligurie.

## Teritori
Gjenue e je logade tal mieç de Ligurie, dilunc di cirche 42 chilometris di cueste, ae estreme bande ocidentâl de Riviere di Jevât. Daûr dal puart e des frazions costieris, si cjatin i prins rilêfs dai Apenins. La citât e je dominade de **Lanterne'', un fari alt 117 metris, visibil a 30 chilometris, che al è il simbul de citât.

== Storie ==
La storie di Gjenue e je, in dut câs, influençade dal mâr, di simpri pont di riferiment de metropoli. La citât e fo une des [[Republiche marinare|Republichis marinaris]], insiemit a [[Vignesie]], [[Pise]] e [[Amalfi]].

Probabilmentri, il periodi plui florit pe citât al fo i vot secui di Republiche: Gjenue e jere la capitâl di un stât che al comprendeve scuasit dute la Ligurie, la [[Corsiche]], il bas [[Piemont]] e la isule di [[Capraie]].

Tal [[1814]], il teritori de Republiche al fo anetût al [[Ream di Sardegne]], daspò des decisions dal [[Congrès di Viene]]. 

Il [[XX secul]], e in particolâr il periodi dal [[Fassisim]], al viôt la creazion de **Grande Gjenue''': in altris peraulis, la union di plui di vincj comuns dal litorâl, come Nervi, Pegli, Sampierdarena, Voltri e altris, par creâ une uniche grande metropoli, dilunc di dute la Marine di Gjenue.

## Viôt ancje

## Leams
* Sît ufiziâl dal comun
Seconde vuere mondiâl

Par **Seconde Vuere Mondiâl** si intint il conflit scomençât cu la invasion de Polonie par opare de Gjermanie naziste tal 1939 e concludût il 8 di Mai dal 1945 in Europe e il 15 di Avost dal stes an tai Stâts Unîts e tal Gjapon.

La Seconde Vuere Mondiâl e fo il plui grant conflit armât de storie dal mont; al si davuelzè intune vore di nazions (plui di ogni altre vuere), cu la introduzion di gnovis armis, come la bombe atomiche.

E fo ancje il conflit dulà che a pierderin  la vite il maiôr numar di civîi: scuasit undis milions di personis a forin vitimis dal Olocaust, milions di cinesis e coreans a pierderin la vite par vie dai massacris dai gjaponesis. Un grant numar di vitimis a forin çoncjadis pai bombardaments de citâts europeanis, sei de Gjermanie, sei dai aleâts. In dut, la vuere e contà cirche 50 milions di vitimis (il 2 par cent de popolazion mondiâl dal timp.

## Fasis preliminârs
Il risentiment dai todescs cuintri il tratament subît dopo la fin de prime vuere mondiâl, e lis consecuentis dificoltâts economichis, a permeterin a Adolf Hitler e al so moviment estremist nazionalist (NSDAP) di cjoli il podê in Gjermanie e assumi il control totâl de Nazion. Cence considerâ lis obligazions impuestis dal Tratât di Versailles dal 1919, al ricostruì l'esercit todesc. Al metè trupis te zone di confin cu la France, al otignì la unificazion di Gjermanie e Austrie (*Anschluss*), anetint ancje tocs di Cecoslovachie. 

Tal 1922 Benito Mussolini e il Partît Fassist a vevin cjolt il podê in Italie e tal mai 1939 a tiesserin famôs Pat di Açâl cu la Gjermanie. 

L'Imperi gjaponês al invadè la Cine tal setembar dal 1931, doprant la messe in sene dal sabotaç feroviari di Mukden come *casus belli* par la invasion de Manciurie. Ancje se il guvier gjaponês al si oponè a la azion, l'esercit al fo in grât di agjî in maniere indipendente e al instaurà un guvier purcjinel, creant un stât par cont so: il Manchukuo. 

La Gjermanie e stipulà un tratât cu la Union Sovietiche e tal 1939 e avanzà pretesis teritoriâls su un toc de Polonie (il famôs Coridôr di Danziche). La Polonie a refudà lis pretesis e la Gjermanie, il 1 di Setembar 1939, la invadè cuntun pretest (Incident di Gleiwitz). Il 3 di Setembar, Ream Unît e France, tal principi mal rassegnadis a *murî par [[Danziche]]*, a declararin vuere ae Gjermanie.

## La vuere tal teatri european

## La vuere tal teatri asiatic
Picometri

Il **picometri** (simbul **pm**) al è une unitât di misure di lungjece dal SI, che al corispuint a 10-12 metris. Al è normalmentri doprât par lis misuris su scjale atomiche: il diametri di un atom al è comprendût jenfri 30 e 600 picometris.

## Viôt ancje
* Sisteme internazionâl di unitâts
* Metri
Bernadie

La **Bernadie** e je un lunc dues montagnôs alt 878 m e logât tra i comuns di Tarcint, Nimis e Lusèvare. Insom la Bernadie al è stât fat sù tai agns '50, par volê dai alpins di Tarcint, un fâr dedicât ai alpins de Division Julie muarts te seconde vuere mondiâl.
Nanometri

Il **nanometri** (simbul **nm**) al è une unitât di misure di lungjece dal SI, che al corispuint a 10-9 metris. Par solit al è doprât par lis misuris su scjale atomiche e molecolâr: par esempli, la lungjece di un leam chimic covalent e je tipicamentri di 0,1-0,3 nm; lis celis elementârs dai cristai a àn lungjecis di cirche un nanometri; la dople eliche dal DNA e à un diametri di cirche 2 nm.

In spetroscopie, il nanometri al è doprât par indicâ la lungjece di onde de lûs visibil (comprendude jenfri 380 e 780 nm) e de lûs ultraviolete (tra 10 e 380 nm).

## Viôt ancje
* Sisteme internazionâl di unitâts
* Metri
Micrometri

Il **micrometri** (simbul **μm**) al è une unitât di misure di lungjece dal SI, che al corispuint a 10-6 metris.

## Utilizazion
Il micrometri al si dopre te eletroniche: lis tecnologjiis di fabricazion dai circuits integrâts (e partant dai microprocessôrs) si misurin in micrometris: in pôcs agns si passà da 1,5 a 0,25 μm, e i processôrs plui avanzâts a puedin vantâ une architeture a 0,09 μm.

## Viôt ancje
* Sisteme internazionâl di unitâts
* Metri
Lidrîs cuadrade

In matematiche, une **lidrîs cuadrade** di un numar *x* al è un numar *r* par cui al vâl la relazion r^2=x, o in peraulis, un numar *r* par cui il *[[cuadrât (algjebre)|cuadrât]]* (ven a stâi il risultât de moltiplicazion dal numar par se stes) al è *x*. Ogni numar reâl non negatîf *x* al à une lidrîs cuadrade uniche e no negative, clamade la **lidrîs cuadrade principâl** e segnalade cul simbul radicâl come \sqrt x. Par esempli, la lidrîs cuadrade principâl di 9 e je 3, scrite come \sqrt 9 = 3, parcè che 3^2 = 3\times3 = 9. Chê altre lidrîs cuadrade di 9 e je &minus;3.

Lis lidrîs cuadradis a vegnin fûr spes cuant che si à di risolvi lis ecuazions cuadratichis o ecuazions inte forme ax^2+bx+c=0, parcè che la variabil x e je cuadrade.

Ogni numar positîf *x* al à dôs lidrîs cuadradis. Une e je \sqrt{x}, che e je positive, e le altre e je  -\sqrt{x}, che e je negative. Insieme, chestis dôs lidrîs a son scritis come \pm\sqrt{x}. Lis lidrîs cuadradis dai numars negatîfs a podin jessi spiegadis jenfri de suaze dai numars complès. Si podin ancje definî lidrîs cuadradis di ogjets diviers dai numars.

Lis lidrîs cuadradis di numars intîrs che no son cuadrâts perfets s son simpri *[[numar irazionâl|numars irazionâi]]*: numar che no si podin esprim come rapuart di doi intîrs. Par esempli, \sqrt 2 nol pues jessi scrit esatementri come \ m/n, cun *n* e *m* intîrs. Purpûr, al è esatementri la lungjece de diagonâl di un cuadrât di lât di lungjece 1. Chest fat al jere cognossût za inte antichitât, e la discuvierte che \sqrt 2 al è irazionâl e je atribuide a Iparchus, un dissepul di Pitagore. (*Cjale [[lidrîs cuadrade di 2]] par provis de irazionalitât di chest numar.*)
Jacopo Linussio

**Jacopo Linussio** (Paulâr 1691 – 1747) al fo un dai plui grancj imprenditôrs (si non il plui grant) tal setôr tiesil dal Sietcent. Lu si pués paragonâ a la famee Benetton dal di di vuê.

Jacopo Linussio al dè vite ai tancj grancj stabiliments par la tiessidure: Tumieç, Mueç, San Vît, Sacîl e teritori, Pordenon e teritori. Il plui grant al fo chel di Tumieç che al superave par dimensions la citât stesse. Par lui lavorarin fin a 30.000 personi, cifre enorme ta chê ete.
Cemût une persone parele, che no jere si no un garzon, al ae fate tante strade?
In graciis di Vignesie che e proibìs l'impuartâ cjerts tiessûts da fûr dal sô domini e che sponsorizâ economicamentri la sô idee imprenditoriâl.
Cuale erie cheste idee?
- doprâ la manodopare feminîl e fâle lavorâ a cjase;
- svilupâ tecnicamentri i telârs;
- riduzi a 1/4 i fii pai disens de tele.
La conseguence e fo che al jere unevore competitîf sul marcjât e che lis sôs teli e jerin «democratichis» venastai che ducj a podevin permetisiles.
La sô capacitât imprenditoriâl e fo dutune cul teritori: difatis di une bande doprâ i filâts produsûts in Cjargne e in Friûl, la che e veve lis sôs fabrichis; d'in chê altre e riduzé la plae de disocupazion.
No dome, dreçâ ancje la famee in favôr de fabriche fasint sposâ il so fî a la fie dal plui grués produtôr di indaco d'in chê volte e che al jere di Corfù.
Il colôr indaco, la capacitât di rindi plui resistente e plui acesibil une tele cun disen diagonâl fate di coton, lu fâs considerâ un dcai progjenitôrs dai jeans modernis. Tele che, fin a chel moment e jere pesante e doprade soredut par velis o dai marinars.

In gracis ai grancj capitai che poderin jentrâ in Cjargne, dut chest teritori al resurî socjalmentri, artisticamentri, architetonicamentri tanct che ancjemò al di di vuê rapresente un fat cualitativamentri unic tai paîs di montagne. No dome, par svilupâ la fabriche al fasé su cetancj puints che si viodin immò in Cjargne.
Pugjilât tailandês

Il **pugjilât tailandês** (oben **muay thai**, มวยไทย par tailandês, RTGS: *muai thai*, IPA: mūa̯j tʰāj) al è un sport potent di combatiment (art marziâl) ch'al si è disvilupât in Tailandie. Al è cognossût ancje tant che "l'art di ducj i membris", parcè lis mans, i pîts, i camadons e i zenoi a son ducj une vore doprâts. 

Ancje se lis pidadis al cjâf a puedin someâ plui impressionancj inte competizion, i esperts di chest sport a asserissin, che lis pidadis bassis (*[[low kick]]s*), i camadons e i zenoi a son plui vastants pai combatents. 

Vie pe competizion, il partecipant al fas la cerimonie lungje e il rituâl prime dal combatiment. Chescj a esistin par resons religjosis e a coventin tant che un slungjament e tant che preparazion. 

L'alenament pal pugjilât tailandês al è cognossût par la sô intensitât e il so rigôr. Al smire a indurî lis vot armis anatomichis, di maniere che bati la pive dal pugjil tailandês al è spes paragonât a jessi batût di une mace di baseball. I pugjils tailandês dan pidadis cun la pive impen dal pît. 

Il pugjilât tailandês al à influenzât tant il disvilup dal kick-boxing che al è stât intun secont moment creât intal Gjapon, in Europe e in Americhe dal Nord. 

Cuasi ducj i moviments intal pugilât thailandês doprin il cuarp intîr, cuant che voltant l'ombul a ogni pidade e ogni pugn. Di conseguence, i atacs e lis difesis intal pugjilât tailandês a son plui lents ma plui potents par esempli di chei dal pugjilât o dal karate.
Republiche

La **republiche** e je une forme di guvier dulà che la sovranitât e je a stâ tal popul, e il podê esecutîf al ven esercitât dai citadins elets par un periodi di timp determinât.

## Storie
La peraule republiche e derive dal latin **res publica**, ven a stâ "cjosse publiche".

Te antichitât, la republiche no jere considerade sicu une istituzion politiche, ma ben l'interès pal ben de coletivitât: la citât (**polis**).

Tal cors dai secui, il tiermit republiche al modificà il so significât, fin a intindisi come sisteme istituzionâl, dulà che la colme dal stât no ven sielzude par vie ereditarie, al contrari de monarchie.

## Viôt ancje
* Monarchie
* Democrazie
* Republiche federâl
* Stât
Americhe dal Nord

La **Americhe dal Nord** e je un continent dal emisferi setentrionâl de Tiere, tocjât a Est dal Ocean Atlantic, a Ovest dal Ocean Pacific, a Nord dal Mâr Glaciâl Artic e a Sud de Americhe dal Sud. Al rapresente la porzion setentrionâl des Americhis. 

In chest continent si cjatin trê grancj paîs:

*  Canadà (Ottawa)
*  Messic (Citât dal Messic)
*  Stâts Unîts di Americhe (Washington)

La Groenlandie, la isole plui grande tal mont, e je considerade sicu toc dal Nord Americhe, e e je logade tal Nord estrem, a Est dal Canadà. Al è un teritori autonom de Danimarcje. Simpri al larc des cuestis dal Canadà si cjate Saint-Pierre e Miquelon, l'ultin dai possediments francês in Americhe dal Nord. 

Te estremitât Sud dal continent, intune piçule aree indicade sicu Americhe centrâl, si cjatin i paîs seguitîfs:

* Belize
* Costa Rica
* El Salvador
* Guatemala
* Honduras
* Nicaragua
* Panama

Tai Caraips a son putropis isulis, come:
* Stâts indipendents
** Antigua e Barbuda (Saint John's)
** Bahamas (Nassau)
** Barbados (Bridgetown)
** Cube (Avane)
** Dominiche (Roseau)
** Gjamaiche (Kingston)
** Grenade (St. George's)
** Haiti (Port-au-Prince)
** Republiche Dominicane (Santo Domingo)
** Saint Kitts and Nevis (Basseterre)
** Saint Vincent and the Grenadines (Kingstown)
** Sante Luzie (Castries)
** Trinidad e Tobago (Port of Spain)

* Possediments forescj
** Anguilla, Ream Unît
** Antilis Olandesis, Paîs Bas
** Arube, Paîs Bas
** Guadalupe, France
** Martiniche, France
** Montserrat, Ream Unît
** Puerto Rico, Stâts Unîts di Americhe
** Turks e Caicos, Ream Unît
** Isulis Vergjinis Britanichis, Ream Unît
** Isulis Vergjinis Americanis, Stâts Unîts di Americhe
Americhe dal Sud

La **Americhe dal Sud** e je un continent che al à la maiôr part dal sô teritori tal emisferi Sud de Tiere. Al è tocjât dal Ocean Pacific a Ovest, dal Ocean Atlantic a Est e al è leât ae Americhe Centrâl par vie dal istmi di Panama a Nord.

## Gjeografie
Il continent si leà ae Americhe dal Nord dome intune ere gjeologjiche recent, cu la formazion dal istmi di Panama. Lis Andis, une cjadene montagnose zovin, a corin su la bande ocidentâl dal continent; il teritori a Est des Andis al è par un grant toc foreste tropicâl, il vast bacin dal Riu des Amazons.

## Storie
Popui di origjin asiatiche a abitarin il Sud Americhe fin dal X mileni prime di Crist).
Cristoful Colomp e i spagnûi dal so Tierc viaç a forin i prins europeis a rivâ su la tiere de Americhe meridionâl, tal Avost dal 1499.

## Liste dai paîs sudamericans
### I dodis stâts sovrans
* Argjentine (Buenos Aires)
* Bolivie (La Paz)
* Brasîl (Brasilia)
* Cile (Santiago)
* Colombie (Bogotà)
* Ecuador (Quito)
* Guyana (Georgetown)
* Paraguay (Asunción)
* Perù (Lima)
* Suriname (Paramaribo)
* Uruguay (Montevideo)
* Venezuela (Caracas)

### I trê teritoris dipendents
* Guyana Francese (Francia)
* Isole Falkland (Regno Unito)
* Georgia del Sud e isole Sandwich meridionali (Regno Unito)

## Viôt ancje
* Americhis
* Americhe Latine
Americhe centrâl

La **Americhe Centrâl** e je il toc centrâl dal continent american, jenfri il Messic (logât te Americhe dal Nord), e la Colombie (te Americhe dal Sud). Une carateristiche uniche di chest lûc al è il fat di jessi un puint jenfri lis dôs Americhis e tal stès timp une aree di passaç jenfri i doi oceans, l'Atlantic e il Pacific, par vie de presince dal canâl di Panama.

I paîs che apartegnin ae Americhe centrâl a son:
* Belize (Belmopan)
* Costa Rica (San José)
* El Salvador (San Salvador)
* Guatemala (Citât dal Guatemala)
* Honduras (Tegucigalpa)
* Nicaragua (Managua)
* Panama (Panamá)

## Storie
### La dominazion europeane
Fin te Ete di Mieç in cheste regjon e jere popolade de civiltât Maya; dal inizi dal XVI secul fin ae fin dal Votcent e fo dominade dai spagnûi. I efiets di cheste dominazion si sintin ancjemò al dì di vuê: la lenghe fevelade in scuasit ducj i paîs al è il spagnûl, e la religjon e je chê catoliche. Ancje la composizion de popolazion si je profondementri modificade: dai amerindis si messedarin i blancs europeis (spagnûi, inglesis, francesis e olandesis) e i neris puartâts de Afriche sicu sclâfs par lavorâ tai implants.

### La egjemonie des Stâts Unîts
Al dispiet de realizazion de indipendence, tai prins decenis dal Votcent, i paîs de Americhe centrâl no rivarin a vê stabilitât e sigurece. La storie di une vore di chescj paîs e je stade segnade da regjims autoritaris, colps di stât e vueris civîls. A scomençâ dal XIX secul si je afermade te aree la influence dai vicins Stâts Unîts di Americhe, che a àn fuarts interessis economics, politics e militârs te regjon. I USA a àn costruît il canâl di Panama e son intervignudis diviersis voltis par condizionâ lis politichis dai paîs de aree.
Flore montane

"Odôr di rasade, di ierbe taiade,
colôrs che mi ientrin te alme polsàde.

La pâs tal cjalâ il spetacul di Diu
di gjoldi il sflandôr dai prâts ben seâts

das monts ca mi contin dai timps biel pasâts.
 
La Cjargne mi ha dât chescj voi, chestes mans,

la Cjargne mi pàs dal biel dal creât

e quant che il gno timp al sarà ģa pasât
 
a chi i volares di sei sparniçât."

Sisto Zanier
Pas di Lance

Il **pas di Lance**, cualchi volte encje **Zûc de la Guardie** (talian *Cason di Lanza*), al è un pas logât a 1552 metris di altitudin tra Pontebe e Paulâr, lì dal spartiaghis tra il turint Pontebane e un altri turint, che po al si bute tal Cjarsò. 
Al è il pas automobilistic Friûl.

## Etimologjie

Il non al somee vignî fûr des lancis che a forin cjatadis in cheste zone. Chestis a van indaûr intal 1478, cuant che la int dal puest e scombatè i turcs.
Il lûc al è ancje cognossût par furlan sicu *Zûc de la Guardie*, pe vie de sô impuartance strategjiche sicu pont di aces ae Cjargne.

## Gjeografie

La plane di sore e je di origjin glaçâl, contornade de mont Zermule a sud, da la Crete de Aip a ovest, e dal rest de cjadene centrâl carniche. Stant che al si cjate a 1552 metris sore dal nivel dal mâr, l'ambient al è di un tipic passon alpin. La faune che e si pues cjatâ e je costituide di cjavrioi, cenglârs, stambecs, cjamoçs, ors e lôfs.

## Storie
Intal XV secul il pas al jere zone di confin tra i turcs e i vignesians. Dispès i uns e i altris scombatevin in piçui scuintris propite in cheste aree. Di fat achì a si son cjatadis pontis di lancis che, seont une liende, a forin bandonadis dai turcs daûr a scjampâ de une bataie.

Prin de prime vuere mondiâl il pas al jere encje puest di front tra italie e Austrie-Ongjarie. Encje dopo il mudament dal cunfin la zone e mantignì une vore di trafic forest. Par chest mutîf, intal 1933 e fo costruide une caserme de vuardie di finance, operative fin'tal 1948.

## Turisim

Vuê al si cjate un ricet cun 30 puescj par sintâsi e dongje di chel e je une alme dulà che si pues ancje comprâ i prodots tipics. Ator a si cjatin un grum di trois di dificoltât variabil, di fâ a pît o cu la mountain bike: une vore di chescj a si puedin cjapâ par lâ te Val de Gail, in Carintie. A une breve distance de malghe e si cjate une palestre di rampicade.

A dispiet de lôr situazion scloteade, lis stradis che a montin tal pas a son une vore favoridis dai cicliscj di strade, soredut dopo che il Giro d'italia al passà par achì, in direzion Paulâr - Pontebe, inte edizion 2013 (il prin a rivâ al fo il venezuelan Jackson Rodríguez).
Eurasie

**Eurasie** al è il non che al definìts la zone gjeografiche che e cjape dentri la Europe (10.236.000 km2) e la Asie (44.300.000 km2) unidis.

I doi continents, in realtât, no àn une clare separazion gjeologjiche e gjeografiche. La linie di demarcazion tradizionâl e je chê dai Monts Urâls, logâts te Russie ocidentâl.

La Eurasie e fâs part, cu la Afriche (30.259.000 km2), dal *Continent Antîc*, cussì clamât parcè che al è stât la scune des plui antichis civiltâts. Il non al è in contraposizion con **Gnûf continent**, componût da lis dôs Americhis e con **Gnovissim Continent**, componût ancje de Oceanie.
Eurafrasie

La **Eurafrasie**, clamade ancje **Eufrasie** o **Eurasiafriche** e indiche la union di Eurasie e Afriche intun unic continent. Chest supercontinent al ospite cirche l'85% de popolazion mondiâl. Al è clamât anche il **Vieri mont**.

Par solit, Eurasie e Afriche a son dividudis dal Cjanâl di Suez. La Eurasie e je ulteriormentri dividude, soredut culturalmentri, in Europe e Asie. 

In tiermits gjeologjichis, la Eurafrasie sarà un supercontinent cuant che la Afriche e tocjarà la Europe, cuant il toc plui meridionâl de Spagne al rivarà a tocjâ il Maroc. Al è stât stimât che cheste situazion sucedarà tra 600.000 agns.
Alfred Nobel

**Alfred Bernhard Nobel** (Stocolme, 21 di Otubar 1833 - Sanremo, 10 di Dicembar 1896) al fo un chimic svedês.

Al è cognossût par jessi stât l'inventôr de dinamite e il creatôr dal Premi Nobel.
Dissindint di Olof Rudbeck, sienziât e scritôr svedês dal XVII secul, e nassût in une famee a vonde siore di inzegnîrs, Nobel al ricevè une istruzion privade in Russie, dulà che la so famee si trasferì cuant che Nobel al jere zovenut.

Tal 1866, ae etât di 33 agns, al inventà la dinamite, rivant a fâ assorbî la nitroglicerine di une polvar inerte in mût di fâle deventâ manegjevule. In pôc timp al vierzè une societât e une vore di laboratoris intune ventine di paîs, ancje in Italie ad Avigliana, in provincie di Turin. In chest mût, il so grup finanziari al deventà un dai plui potents dal planet.

Il 27 di Novembar dal 1895, Nobel al firmà il so famôs testament, cul cuâl al istituive i ricognossiments che vuê son cognossûts in dut il mont sicu Premis Nobel. Un an plui tart al murì par une emoragjie cerebrâl te so cjase inte riviere ligure.

## Viôt ancje
* Premi Nobel
* Dinamite

## Leams esternis

* Il test dal brevet di Alfred Nobel
* Vile Nobel a Sanremo
Dinamite

La **dinamite** e je un esplosîf inventât di Alfred Nobel tal 1866.

Al è un preparât ch'al serf a causâ esplosions, considerât plui sigûr des altris esplosivis dopradis te epoche de sô discuvierte, in particolâr de nitroglicerine, un licuit estremementri sensibil ae scossis e aes variazions termichis.

La dinamite e je un compost derivât de nitroglicerine, che e ven messedade cun sostancis assorbentis a base di farine fossil, par otignî une sostance granulâr stabil. 

Il riscjo plui grant de dinamite, purpûr, al è il fat che tal timp e rilassave la nitroglicerine, che tornave te forme licuide, in particolâr dopo de esposizion de dinamite a bassis temperaduris. Par vie di chest problem, il studi si dreçà ae ricercje di altris materiâi par esplosions.

Tal timp de sô utilizazion, in dut câs, la dinamite e fo l'esplosîf plui doprât, e il brevet regjistrât di Nobel al aumentà il valôr, e al fo inricjît di une serie di brevets minôrs, cirche 350. L'imperi finanziari creât di Nobel al jere deventât internazionâl, cuntune vore di potence, e lis renditis a permeterin di ideâ e sovenzionâ il famôs Premi Nobel.
Nord

Il **nord** (o **setentrion**) al è un dai cuatri ponts cardinâi. Al è opuest al sud e perpendicolâr a est e ovest. Tal specific de culture ocidentâl, il nord al è il pont cardinâl principâl doprât par definî lis altris direzions.

## Etimologjie
La peraule e derive probabilmentri dal vieri todesc *nord*, a so volte derivât dal proto-indo-european *ner-*, che al stave a significâ "çampe" o "sot di": forsit un mût par indicâ il lûc a çampe dal osservadôr dal soreli che al jeve.

## Ûs
Il nord gjeografic al è la direzion viers la estremitât setentrionâl dal as sul cuâl al ruede la Tiere, clamât polo nord. Il polo nord si cjate tal Artide. Il nord magnetic al è la direzion viers il polo nord magnetic, che al è distant dal polo nord gjeografic.
Al è la direzion a çampe dal osservadôr orientât viers est e a diestre di chel orientât viers ovest.

Te mitologjie norene al esisteve un nanul puest a nord che al sustignive la cube dal cîl.

## Leams

* Rose dai vints
Est

L**'est** al è un dai cuatri ponts cardinâi. Al è opuest al ovest e perpendicolâr a nord e sud.

Par un osservadôr logât te superficie de Tiere, l'est al è la direzion sul orizont che al indiche il pont dal cuâl al jeve il Soreli ai ecuinozis. Al è clamât ancje Orient o Jevât.

Cul tiermit "Est" si intint aes nazions orientâls. Cuant al ven doprât in chest mût al po, a seconde dal contest, riferîsi al Medi Orient, ae Europe Orientâl, al Estrem Orient, al Sud-est Asiatic, o ae Asie in gjenerâl.

Te mitologjie norene al esisteve un nanut clamât **Vestri**, puest a est, che al tignive sù la cube dal cîl.

## Cjale ancje
* Rose dai vints
Sud

Il **sud** (clamât ancje **basse**) al è un dai cuatri ponts cardinâi. Al è opuest al nord e perpendicolâr a est e ovest. 

Il sud gjeografic al è la direzion viers la estremitât meridionâl dal as sul cuâl al ruede la Tiere, clamât Polo Sud. Il Polo Sud si cjate tal Antartic. Il Sud magnetic al è la direzion viers il polo sud magnetic, che al è distant dal Polo Sud gjeografic.

## Ûs
Il tiermit *[[Sud dal Mont]]* al è dispès doprât par indicâ lis nazions plui puaris e mancul svilupadis. In gjenerâl, il "Sud" al indiche particolârs regjons tal interni di une nazion: tal câs de Italie, con la peraule si indichin i teritoris partignints al ex Ream des Dôs Siciliis.

Tai Stâts Unîts, il Sud al si riferìs ai Stâts che si separarin da la Union vie par la Vuere di secession americane.

## Viôt ancje
* Rose dai vents
Ovest

L**'ovest** al è un dai cuatri ponts cardinâi. Al è opuest al est e perpendicolâr a nord e sud.

Ovest al è la direzion viers l'amont dal soreli ai ecuinozis.

Il tiermit "Ovest" dispès si riferìs aes nazions ocidentâls. Cuant al ven doprât in chest mût, al po indicâ qualsiasi praticamentri dut con riferiment ae societât ocidentâl.

## Viôt ancje
* Rose dai vints
Creative Commons

La **Creative Commons** e je une organizazion no governative che e lavore cence finalitât di vuadagn.

La sô finalitât e je che di elaborâ e pandi des licencis di autôr che a regoledin i dirits dal autôr di une opare e la pussibilitât di bande di altris autôrs di doprâ e di modificâ la opare origjinarie.
La necessitât di chestis licencis e je vignude fûr intai ultins agns soredut cul disvilup de informatiche e di Internet, cuant che si si è visâts che une interpretazion masse rigjide des leçs sul copyright e podarès imberdeâ il disvilup dai lavôrs creatîfs.

Il fondadôr dal progjet intal 2007 al è stât il professôr di dirit de Universitât di Stantford Lawrence Lessing, che al è un dai plui grancj esperts de legjislazion sul dirit di autôr. Za prime si dopravin des licencis alternativis ae "licence cun ducj i dirits riservâts", lis dôs licencis dopradis a jerin che de Open Publication Licence (OPL) e sore dut che de GNU Free Documentation License (GFDL). 

Lis licencis Creative Commons a àn voie di dâ dute une schirie di alternativis disint clarementri cuai che a son i dirits che l'autôr al ten par se e cuai che a son libars. 

## Localizazion

Lis licencis creative Commons a son nassudis intai Stâts Unîts ma a son pensadis par jessi dopradis ancje in altris legjislazions. La localizazion e je la traduzion de licence in une altre lenghe, fasint chest si àn tal câs di fâ chês modifichis che e tegnin cont des diferencis fra la legjislazion dal paîs localizât e chês dai Stâts Unîts de Americhe. La ultime version des licencis Creative Commons e je la 3.0 ma la ultime localizade pe legjislazion taliane e je la 2.5

## Viôt ancje
* Copyright
* Dirit di autôr
* Licencis Creative Commons
* GFDL
* Public domini 

## Leams
* Licencis Creative Commons
Dolar

Il **dolar** al è il non di une monede doprade in une vore di stâts e regjons tal mont.

## Storie
La peraule "dolar" e derive dal antîc todesc *tal*, che significhe valade, che à dât origjin al talar (*taler* in Boemie, *thaler* in Gjermanie).

## Monedis nazionâls
Il dolar al è la monede nazionâl di Australie, Canadà, Gnove Zelande, Liberie, Hong Kong, Stâts Unîts di Americhe, e altris.
Rinassiment

Il **Rinassiment** al fo un periodo di rinovament artistic e culturâl de storie de Europe jenfri la Etât di Mieç e la Etât Moderne. Chest periodo, che pûi o mancul al scomence ienfri il XV secul e le metât dal XVI secul, al viôt un gnûf ideâl di vite e un rinovament in tai studîs umanistîcs.

Il centri principâl di chest moviment,al fo le citât di Florence in Italie. Pocâs dai siôrs de citât, i *Medici*, studîos di ogni bande tachin a *tirâ fûr* se cussi si pues dî, tescj grecs e latins dal Imperi Bizantin, conservâs in tai munistîrs. Le scuviarte di chests tescj, pocant a une cjadene di studîs e invenzions. Cualchidun al siere chest periodo al 6 di mai dal 1527, cuant che Rome fo invadude dal esercît spagnûl e todesc dal re Carli V. In te storie de musiche invezit le fin dal Rinassiment e je jenfri il 1600 e il 1620.

## Origjn de peraule
Il prin a fevelâ di *rinassite* al fo il pitôr e architet Zorz Vasari tal sô tratât *Vite de'piu' eccellenti architetti, pittori et scultori italiani* par cjacarâ dal moviment che al scomenzave cun Giotto e Masaccio e cul Donatel, al molave il stîl grec-bizantin par cjatâ in te figure di Michêlagnul chel che al jere rivât a passâ ancje i mestrîs de antichitât.

Ma le paternitât de peraule al e' dal storic francês Jules Michelet che dopre cheste peraule in tal 1855 par indicâ le 'scuviartedal mont e dal om' in tal XVI secul. Cheste afermazion ven ampliade dal storic svizar Jacob Burckhardt che al cjacare dal Rinassiment come dal periodo storic dulâ l'umanitât e le cuscience moderne viodîn la lûs, daspo dal periodo scûr de Etât di Mieç.

## Difarencis cu le Etât di Mieç
Il Rinassiment al puarte grancj gambiaments in te politiche, in te economie e ancje in te religjon:

In **politiche**, te bande orientâl, si fâs simpri pui grande le espansion dal Imperi Otomàn. Daspo de colade de citât di Costantinopoli, al cognossarâ une grande espansion rivant a cjapâ le Ongjarie, rivant fin te Austrie, e jentrant ancje tal Friûl. Le bande ocidentâl e je caraterizade de nassite dai stâts modernos, des monarchiis nazionâls di France e Spagne e dal imperi di Carli V. Le difarence cu lis monarchiis de Etât di Mieç e je in tal acentrament dal podê.

In **economie** cu la scuvierte des Americhis scomencin lis espansions coloniâls. Grancj gambiaments rivin ancje in Europe. Le scuviarte dal gnûf mont a puarte le economie a spostâsi dal Mediterani par lâ tal Nord de Americhe. Le economie feudâl tipiche de Etât di Mieç a lassarâ il puest al comerç cu lis nâfs.

In te **religjon** si rive ae riforme protestante, sarês a dî ae division jenfri le glesie catoliche e le glesie protestante.

## Personalitâs dal Rinassiment
* Leon Batiste Alberti
* Zuan Antoni Amadeo
* Beât Angjelîc
* Zuan Bellini
* Hyeronimus Bosch
* Sandri Botticelli
* Pieter Brueghel il Vecjo
* Pieter Brueghel il Zovin
* Michêlagnul Buonarroti
* Vitôr Carpaccio
* Lenart da Vinci
* Il Pordenone
Jules Michelet

**Jules Michelet** (Parîs , 21 di avost 1798 - Hyères , 9 di fevrâr 1874) l fo un storic francês.
Al a insegnât ae Scuele normâl Superiôr (Ecole Normale Supérieure) e in tal 1838 al divente profesôr di Storie al Collège de France.
Il puest i ven gjavât par ordin dal imperadôr Napoleon III par vie de sôs convinzions liberâls.
Studiôs une vore atent,al a scrît le Storie de France (19 libris,1833 - 1867)
opare basade su le idee di libettât in tal sisteme istiuzionâl francês.
Al a scrît ancje le storie de Revoluzion Francêse (1847 - 1853).
Cheste opare lu a tignût ocupât par dîs agns cun ricercjs e testemonîs.
Umanisim

Par **Umanisim** si intint il pensîr filosofic ch'al met l'om tal mieç des sôs cuestions.

L' **Umanisim** e je une curînt di pinsîr che al cjape pît tal periodo storic dal Rinassiment.
Carateristiche principâl di chest moviment al e' l meti l'om tal mieç dal univers.Seont i pensadôrs di chest moviment,l'om al a facoltâs di pinsîr cence nissun limît.

Par doprâ ben chestis facoltâts bisugne vê la padronance di dutis lis disiplinis inteletuâls e cirî il savê.
Par chests umanists (cussî son clamâs i pensadôrs di chest moviment),le peraule di Diu,a di jessi a la puartade di ducj,cence nissune difarence di lenghe,origjnis o categorie sociâl.Di câ,le traduzion de Bibie par Rasim da Rotterdam,in tal 1516.

L'Umanisim met tai sôi principîs,il fât di lotâ cuintri l'ignorance,le comprension de peraule di Diu,e il sparniçâ tal mont dal patrimoni culturâl.L'om,une volte studiât,al e' libar e al a la responsabilitât di ce ch'al fâs e dal sô sielzi.

Lis nozions di libertât,toleraance,le curiositât e il ' jessi indipendent ' ,sares a dî,dut chel che uê al e' cognossût cul non di *libar arbitri* al e' l'essenziâl dal Umanisim.
L'Umanisim,insome,al met al prin puest dut chel che al puarte al plen svilup des cualitâs essenziâls dal om.
Guarient di Arp

**Guarient di Arp** (notizîs dal 1330 fin al 1370) al fo un pitôr talian.

Nassût tal Venit ,la sô presince e je testemoneade in te citât di Padue dulâ,dongje dal 1357 al piture i *Agnui dal Guarient* un cicli di pituris parsore taulis di len par le Capele Privade de Loze dai Cararês.

Uê,chestis taulis si cjatin tal Museu Civîc di Padue.
I agnui dal Guarient van daûr de tradizion pitoriche de Etât di Mieç ,ma za si puês cjatâ le influence dal Giotto ,pitôr ch'al veve di sigûr influençât Guarient di Arp,e ancje elements de piture bizantine,une vore prisint in chel timp a Vignesie.

Dal Guarient al e' ancje il monumentâl fresc dal *Paradîs*,che si cjate tal Palaç Ducâl.

Al veve lavorât ancje a Bolzan ,te Glesie dai Domenicans,in te Capele di San Nicolau,lade piardude.
Just de' Menabuoi

**Just de' Menabuoi** (dongje dal 1330 - 1390) al fo un pitôr talian.

Nassût in Toscane ,al impare il mistîr di pitôr te buteghe di Maso di Banco ,pitôr influenzât dal Giotto.
Al ven clamât in tal Nord Italie par dei lavôrs in tal 1370.

Al piture il *Judizi Universâl* in te Abazie di Viboldon ,dongje Milan.
Ven influenzât dai scuelârs de Lombardie dal Giotto.

Al lavore a Padue in tai frescs de Glesie dai Eremitans ,in te Basiliche di Sant Antoni da Padue e tal Batisteri dal Domo (1376).
Al mûr a Padue.
Bando kick-boxing

**Bando kick-boxing** al è la forme modernizade e sportive dal *[[lethwei]]* (pugjilât birman), jè sopranominade "pugjilât birman a catr arms" en Europe. Nât in Americhe dal Nord a l'inizio dai ans 1960, chest tip di scherme dai pîts e dai pugns inguantâts in un ring al si è dât nassite, intai USA intai ans 1970, a variis formis di *[[full contact]]* e di *[[kick-boxing]]*. A esistin, in competizion, duis formis di combatiment: il "bando kick-boxing controlât" (*light contact*) dala che lis tecnichis a son tratenute parfetamentri e il "Bando kick-boxing di plen-contât" dala che i colps a son portâts a plene potence, destinât ai esparts adults. Second lis etât e il livel tecnîc lis regolis e lis condizionis di competizion a son variabils: in particolare lis tecnichis autorizadis e proibidis, il timp di combatiment, il tip di suparficiis di combatiment (tapet o ring), il portament de certis protezionis (casc, plastron (petorine), gambâi, pantofole, ec.).

## Vede ancje
**Bando, philosophy, principles and practice*, M.Gyi, IST edition, 2000 
**Burmese bando boxing*, M.Gyi, Ed. R.Maxwell, Baltimore, 1978
**Comprehensive Asian Fighting arts*, D.F.Draeger and R.W.Smith, E. Kodansha, Tokyo, 1969
**Traditional burmese boxing*, Z.Rebac, Ed. Paladin Press, Boulder, 2003

## Leams esternis
*  Federazion (francês) di Bando Pugjilât Birman
*  Federazion de Americhe dal Nord di Bando (USA)
Jacopo Avanzi

**Jacopo Avanzi** (1350-1416) al fo un pitôr talian atîf in tal inizi dal Rinassiment.

Ancje cognossût come *Jacopo Avanzi* o *Jacopo dai Avanzi*.
Nassût a Padue o a Bologne ,al a studîat cun Vitâl da Bologne.

I sôi lavôrs pui impuartants son i frescs de *storîs di San Jacum* in te Basiliche di Sant Antoni da Padue, in colaborazion cun Altichero.

Le uniche opare firmade,al e' il *Crist in crôs* de Galerie Colonna a Rome
Basiliche di Sant Antoni da Padue

La **Basiliche di Sant Antoni da Padue** e je la glesie plui grande de citât di Padue in Italie. Visitade dut l'an da piligrins vignûts di ogni bande dal mont, e je cognossude semplicementi cul non di *Il Sant* (Il Santo, par talian), ma no je il domo de citât.

La costruzion de Basiliche ven scomençade in tal 1238, siet agns daspò la muart di Sant Antoni da Padue. Il Sant, come che al veve lassât scrît tal sô testament, al fo soterât in te piçule glesie di *Sante Marie Mater Domini*, dongje di un convent da Lui fondât in tal 1229. Cheste gleseute e fo incorporade in te Basiliche cul non di *Capele de Madone Môre*.

La Basiliche e je un grant edifizi, cence un stîl architetonic definît. Drenti, a son tancj monuments funerarîs. In te *Capele dal Santissim Sacrament* si cjate la tombe dal famôs condutôr Gattamelata e ancje di sô fî Zuan Antoni. Lis relicuiis dal Sant si cjatin inte *Capele dal Tesaur*. Il cuarp dal Sant, ch'al jere stât metût in te *Capele de Madone Môre* cumò si cjate in une capele speciâl, creade par Tullio Lombardo cun sculturis di Tiziano Aspetti. In te Basiliche si cjatin tantis figuris impuartantis de Madone. Oparis di grande impuartance son il doplîr di Pasche creât in tal 1515 par Dree Briosco, sîs statuis dal Sant dal Donatel e il *Crist in crôs* di Altichero da Zevio, une des oparis plui impuartantis de fîn dal secul XIV.
Jacob Burckhardt

**Jacob Burckhardt** (Basilee, Svuizare, 25 di Mai dal 1818 - Basilee, 8 di Avost dal 1897) al fo un storic svizar, jenfri i plui impuartants dal XIX secul.

Une vore critic tai confronts de societât industriâl e des ideis idealistichis e sorichistichis dal sô timp,al fo autôr di un particolâr mût storigrafic di intindi, clamât *Kulturgeschichte*, sarès a dî *Storie de Culture,* ma *Culture* tal sens di *Civiltât*.

Al fo autôr di tantis oparis impuartantis, jenfri di chestis *Costantin il Grant* dal 1852, voltât par talian tal 1957, opare che e fevele dal gambiament de civiltât elenistiche fin a le civiltât cristiane e ancje *Storie dal [[Rinassiment]] in Italie*.

Jenfri lis oparis publicadis daspo de sô muart, si pues ricuardâ: *Considerazions su la storie universâl*, *Storie de civiltât greche* (1898-1902, publicade in Italie in tal 1955), indulà le civiltât greche e je considerade come il prin pas tal svilup de individualitât e spiritualitât umane.

No cui sa ce considerât in tal Votcent, Burckhardt al ven rivalutât tal periodi jenfri la Prime e la Seconde Vuere Mondiâl.
Comete

Une **comete** e je un cuarp minôr dal sisteme solâr, che al samee un asteroit, fat principalmentri di glace. In tal nestri sisteme solâr, lis orbitis des cometis a rivin fin dongje al planete Pluton.
Une volte, le int crodeve che lis cometis a fossin agnui, diaui, o altris spirts che vevin cualchi podê sorenaturâl.

## Orbite

Lis cometis che jentrin tal sisteme solâr di solit a àn une orbite elitiche. Lis cometis a son clasificadis par vie de lôr periodicitât con mancul o pûi di 200 agns di aparizions. Chês che a àn plui di 200 agns jenfri une aparizions e chê altre, a vegnin clamadis *torzeons dal spazi*.

## Liste di cometis periodichis

* Halley
* Encke
* d'Arrest
* McNaught
* Tempel
* Pons-Brooks
* Borelly
* Giacobini-Zinner 
* Kopff 
* Brorsen-Metcalf 
* Schaumasse 
* Schwassmann-Wachmann 
* Forbes 
* Tuttle-Giacobini-Kresak 
* Honda-Mrkos-Pajdusakova 
* Ashbrook-Jackson 
* Harrington-Abell 
* Van-Biesbroeck
* Gunn
* Schwassmann-Wachmann 
* Smirnova-Chernykh 
* Kohoutek 
* Howell 
* Lovas 
* Schuster 
* Swift-Tuttle
* Hartley 
* Wiseman-Skiff 
* Wild
* de Vico
* Machholz 
* Ikeya-Zhang = C/2002C1 
* Brewington 
* U3 Jäger 
* Q2 Petriew 
* MD7 LINEAR 
* Hyakutake
Altichero

**Altichero da Zevio** (1330-1390) al fo un pitôr talian dal stîl gotic).
Influençât dal Giotto ,ALtichero al semee ch'al vêdi creât le Scuele pitoriche di Verone.Al a lavôrât a Verone e a Padue.

Altichero scuasît sigûramenti,al a di jessi nassût a Zevio,dongje Verone.Al veve di jessi ancje un membri impuartant de Famee dai * Scala *.

Al a piturât i frescs in te Basiliche di Sant Antoni da Padue. Cun D'Avano Veronês,al a piturât ancje i frescs de Capele di San Jacum.

Il pitôr Zorz Vasari al fevele di lui in tal sô libri *Vite dai artiscj*.
Capele dai Scrovegni

Le **Capele dai Scrovegni**, cognossude ancje cul non di **Capele Arene** e je une glesie di Padue, tal Venit. Dentri de glesie si cjate un cicli di frescs piturâts par Giotto, datâts 1305, une des oparis pui impuartantis de produzion dal pitôr toscan. La glesie fo dedicade a *Sante Marie de Caritât de Nunziazion*, tal 1303. I frescs dal Giotto a contin la vite de Madone, e le so opare di salvece tal mont. La Capele e je clamade ancje *Capele Arene* parcè che te le tiere dulà cheste glesie je stade costruide, prime jere ocupade di un anfiteatri roman.

Il banchîr Idrî Scrovegni, un dai banchîrs pui impuartants de epoche, al compre cheste tiere par fâ la glesie che veve un acès diret tal palaç de sô famee. Giotto al ven incargât de sô decorazion. Il parcè de costruzion de Capele al è scognossût, ma si crôt che Idrî al ves costruît la Capele come penitince par i pecjâts di so pari. Tal testament, Idrî al dispon che i sôs erêts a tignissin cont de Capele. Il pari di Idrî, Regjnald Scrovegni, al jere un usurâr, e Dante Alighieri, lu veve mitût tal Setim Cercli dal infier. La tombe di Idrî e je dongje de cube, e e je stade piturade come se al fos tal *Judizi Finâl* presentant un model de Capele, fasint pensâ che al jere a vonde preocupât di salvâsi.
Le Capele al inizi e jere privade, ma cumò e ven vierzude ancje par lis funzions de citât.

## Cicli dai frescs dal Giotto

* Joachin ven parât vie dal templi.
* Preludi a lis storis di Marie.
* Preludi a lis storis di Jesu Crist.
* Joachin jenfri i piorârs.
* Aparizion dal agnul a Sante Ane.
* Joachin sacrifiche une cjavre al Signôr.
* Il sium di Joachin.
* Joachin incuintre Ane dongje lis puartis di Gjerusalem
* Nassite de Madone.
* Presentazion de Madone picinine al templi.
* Presentazion de ramace.
* Prejere par la florison de ramace.
* Matrimoni de Madone.
* Comitive nunziâl.
* Nunziazion.
* Visitazion.
* Presentazion di Jesu Crist al templi.
* Scjampade tal Egjit.
* Masacri dai nocents.
* Jesu Crist jenfri i dotôrs.
* Batisim di Jesu Crist.
* Lis Gnocis di Cane.
* Le resurezion di Lazzaro.
* Jentrade in Gjerusalem.
* Jesu Crist pare vie i mercjadants dal templi.
* Tradiment di Gjude.
* Le Ultime Cene.
* Lavande dai pîs.
* Bussade di Gjude.
* Jesu Crist di front di Caife.
* Flagelazion.
* Montade tal Calvari.
* Jesu Crist mitût in crôs.
* Lamentazion.
* Resurezion - *Noli me tangere*.
* Ascension.
* Pentecostis.
* Judizi Finâl.
* Alegorie dai vizis e des virtût

## Leams esternis

*  Sît de Capele